KOMISIJOS REGLAMENTAS (EB) Nr. 35/2006
2006 m. sausio 11 d.
iš dalies keičiantis Tarybos reglamento (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių I, V ir VII priedus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. spalio 12 d. Tarybos reglamentą (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių (1), ypač į jo 19 straipsnį,
kadangi:
(1)
Siekiant įgyvendinti Europos Komisijos ir Kinijos Susitarimo memorandumą, būtina iš naujo įvesti pirmines I priedo nuostatas dėl gaminių aprašymo.
(2)
Taryba Sprendimu 2005/948/EB (2) patvirtino Europos bendrijos ir Baltarusijos Respublikos dvišalio susitarimo dėl tekstilės gaminių pasirašymą ir laikiną taikymą.
(3)
Todėl reikėtų atitinkamai iš dalies pakeisti Reglamentą (EEB) Nr. 3030/93.
(4)
Šiame reglamente numatytos priemonės atitinka Tekstilės komiteto, įsteigto Reglamento (EEB) Nr. 3030/93 17 straipsniu, nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 3030/93 iš dalies keičiamas taip:
1)
I priedo 2 punktas pakeičiamas taip:
„2)
Kai Vietnamo ir Kinijos kilmės gaminių, klasifikuojamų 1-114 kategorijose, sudėtinė medžiaga nėra specialiai minima, laikoma, kad šie gaminiai yra pagaminti vien tik iš vilnos arba švelniavilnių gyvūnų plaukų, iš medvilnės arba dirbtinių pluoštų.“;
2)
V priedas pakeičiamas šio reglamento I priede pateikiamu tekstu;
3)
VII priedo lentelė pakeičiama šio reglamento II priede pateikiama lentele.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Jis taikomas nuo 2006 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. sausio 11 d.